stanford-oval/wikipedia huggingface dataset:
חניה לאופניים
דגמים שונים של מתקני החניה

בדגמים הראשונים של מתקני האופניים התאפשרה נעילה של גלגל אחד בלבד. נעילה זו לא הייתה יעילה מכיוון שניתוק גלגל זה איפשר לגנוב את האופניים. בנוסף, מתקנים מסוג זה לא העניקו תמיכה לאופניים, דבר שהוביל לעיתים לנפילת "דומינו" של זוגות האופניים זה על זה. בדגמים החדישים יותר של מתקני אופניים ניתן לקשור את שלדת האופניים למתקן, ובכך להעניק הגנה טובה יותר נגד גנבה וכן תמיכה יציבה יותר לאופניים. מתקן אופניים טוב הוא מאפשר עגינה חזקה של האופניים, ללא שימוש ברגלית האופניים. על המתקן לאפשר נעילה של הגלגלים ואף נעילה של מסגרת האופניים.
הודות לגמישות בשימוש בחומר ובצבע, מתקני החניה יכולים להפוך לאובייקט המעוצב במיוחד לפי דרישותיהן של חברות מסחריות או רשויות מקומיות – בצבעוניות או בצורה.
דגמים המתוכננים לסביבות קיצוניות כמו חופי ים או אזורים שבהם תנאי מזג אוויר קיצוניים, מיוצרים מחומרים עמידים במיוחד – פלדה מגלוונת, פלדת אל-חלד ודומיה.
דגמים נוספים של מתקני חניה משמשים בבתים משותפים, בהם הם מותקנים בחצר הבניין או במקלט.
בדגמים המיועדים למקומות סגורים ניתן דגש על חיסכון במקום, לעומת מתקני חניה חיצוניים בהם עיקר תשומת הלב ניתנת למניעת גנבות.
מתקני חניה בעולם

באמסטרדם, אחת הערים ששיעור הרוכבים בה גבוה במיוחד, עושה העירייה שימוש במתקני חניה דו-קומתיים: האופניים חונים לסירוגין, כך שהגלגל הקדמי של כל זוג שני מוגבהים, כדי לחסוך בשטח חניה.
בנמל התעופה ציריך קלוטן, שווייץ ישנו חניון מיוחד לאופניים.
בישראל

התקנות בישראל מחייבות מספר חניות אופניים מינימלי בכל בנייה, בדומה לדרישות לחניות למכוניות.
בעשור השני של המאה ה-21, עם העלייה במודעות לרכיבה על אופניים כאמצעי התניידות יומיומי, הוחל בבניית חניונים ייעודיים לאופניים. כך לדוגמה, נבנה חניון רובוטי לאופניים בתחנות הרכבת תל אביב סבידור מרכז, נתניה, באר שבע אוניברסיטה והרצליה.
ראו גם

שביל אופניים
הערות שוליים

↑  תקנות התכנון והבניה (התקנת מקומות חניה), תשמ"ג-1983, באתר נבו
↑  אביבית מיסניקוב, ‏חנו וסעו: ממחר - חניון אופניים רובוטי ברכבת ישראל, באתר ‏מאקו‏, 7 בנובמבר 2022
חניון האופניים בנמל התעופה של ציריך, שווייץ
דודג'ר (סדרת טלוויזיה)

| --- | --- |

כרזת הסדרה
 מבוסס על:  אוליבר טוויסט
 סוגה:  קומדיה, רומנטיקה, הרפתקאות
 יוצרים:  ג'יימס מקנמרה דייוויד מאהר דייוויד טיילור
 כותבים:  ג'יימס מקנמרה אנדרו נייט ויויאן וולשה דן נייט
 בימוי:  ג'פרי ווקר קורי חן גרייסי אוטו
 שחקנים:  תומאס סאנגסטר דייוויד ת'יוליס מאיה מיטשל
 ארץ מקור:  אוסטרליה
 שפות:  אנגלית
 מספר עונות:  1
 מספר פרקים:  8
 הפקה
 מפיק:  ג'פרי ווקר רוס אולסופ
 חברת הפקה:  Curio Pictures Sony Pictures Television
 מוזיקה:  אנתוני פטרוס 
 אורך פרק:  כ-45 דקות
 שידור
 רשת שידור:  דיסני+
 תקופת שידור מקורית:  29 בנובמבר 2023 – הווה 
 קישורים חיצוניים
 דף התוכנית ב-IMDb
 
דודג'ר (באנגלית: The Artful Dodger) היא סדרת טלוויזיה אוסטרלית שהופקה על ידי Curio Pictures ו־Beach Road Pictures השייכים ל־Sony Pictures Television עבור שירות הסטרימינג דיסני+. זהו המשך לרומן אוליבר טוויסט של צ'ארלס דיקנס. בסדרה, תומאס סאנגסטר משחק בתור הדודג'ר, ודייוויד ת'יוליס בתור פייגין. הסדרה בת שמונה פרקים, ונוצרה על ידי ג'יימס מקנמרה, דייוויד מאהר ודייוויד טיילור. ביים והפיק אותה ג'פרי ווקר.
עלילה

באוסטרליה של שנות ה-50, ג'ק דוקינס, מנתח לשעבר בצי המלכותי, מבסס את עצמו כרופא צעיר ומכובד. עם זאת, מכר ותיק, פייגין, צץ מחדש, ומאלץ את ג'ק, פעם כייס בלונדון המכונה "המשתמט האמנותי", לחזור לחיי פשע. ג'ק יוצר קשר עם בתו של המושל, השואפת להיות מנתחת. בעוד עברו של ג'ק מצטלב עם ההווה וכוחות חיצוניים מסכנים את מטרותיו, הנרטיב מתפרק, ומעלה שאלות האם הוא באמת יכול לעצב מחדש את חייו במושבה כפי שחזה.
שחקנים

תומאס ברודי-סאנגסטר בתפקיד המשתמט האמנותי, ג'ק דוקינס, נפלט מהכלא על ידי האיש ששלח אותו לשם, דוקינס מופנה לצי המלכותי שם אצבעותיו המיומנות הופכות אותו למנתח. מעוטר בחצי האי קרים על עבודתו הרפואית, הומלץ לשרת במושבה.
דייוויד ת'יוליס בתפקיד נורברט פייגין, אביו הפונדקאי לשעבר של ג'ק וגנב מורשע. מועבר לפורט ויקטורי הוא מוצא את דוקינס ומנצל את היסטוריית העבר שלהם לטובתו. דוקינס מאפשר לפייגין לחקור את הצד התחתון של החברה לטובתו ולטובתו.
מאיה מיטשל בתור ליידי בל פוקס, צעירה בעלת רצון חזק שמשתמשת במעמדה כבתו של המושל כדי להשיג את מה שהיא רוצה. היא אוהבת לייסר את אחותה, תוך שהיא מבלה את זמנה בקריאת ספרות בתחום הרפואה. היא משתמשת במנוף כדי לגרום לדוקינס לאמן אותה כמנתחת.
דיימון הרימן בתור קפטן לוסיאן גיינס, המפקד הערמומי והקנאי של חיילי המושבה.
הערות שוליים

↑  Daniel Fienberg, ‘The Artful Dodger’ Review: Hulu’s Breezy Aussie ‘Oliver Twist’ Spinoff, The Hollywood Reporter, ‏2023-11-28 (באנגלית)
↑  First look at Game of Thrones star as The Artful Dodger in new Dickens adaptation, Digital Spy, ‏2023-08-27 (באנגלית)
חואן קרלוס רודריגס

חואן קרלוס רודריגס מורנו (בספרדית: Juan Carlos Rodríguez Moreno; נולד ב-19 בינואר 1965 בפואנטה קסטרו שבספרד) הוא כדורגלן עבר ספרדי שנודע בשם חואן קרלוס ושיחק כמגן שמאלי. חואן קרלוס שיחק במספר קבוצות בליגה הספרדית. הוא החל את הקריירה שלו בריאל ואיאדוליד, לפני שעבר לאתלטיקו מדריד. עם ברצלונה זכה בגביע אירופה ב-1992. לאחר תקופה קצרה בוולנסיה, שב חואן קרלוס לוואיאדוליד, שם סיים את הקריירה שלו. בנוסף, ערך הופעה אחת במדי נבחרת ספרד.
לאחר הפרישה

ב-2002 אימן את נבחרת קסטיליה ולאון, הנבחרת הלא רשמית של חבל הארץ, למשחק ידידות נגד נבחרת ארגון. ב-2008 חזר לריאל ואיאדוליד בתפקיד ניהולי. בעונת 2011/2012 אימן את אחת מקבוצות מחלקת הנוער של המועדון.
תארים > אתלטיקו מדריד

הגביע הספרדי (1): 1990/1991
תארים > ברצלונה

גביע אירופה (1): 1991/1992
לה ליגה (3): 1991/1992, 1992/1993, 1993/1994
הסופר קאפ הספרדי (2): 1991, 1992
הסופר קאפ האירופי (1): 1992
תארים > נבחרת ספרד עד גיל 21

אליפות אירופה עד גיל 21 - 1986
טרואגרו

מסעדת "לה מזו טרואגרו" ברואן
טרואגרו (צרפתית: Troisgros) היא משפחת שפים צרפתים ושמה של מסעדה בבעלותם.
ז'אן-בפטיסט טרואגרו

ז'אן-בפטיסט טרואגרו היה ביחד עם אשתו, מארי, בעליו של ביסטרו בשאלון-סיר-סון (Chalon-sur-Saone) שבבורגון וב-1930 היגרו לרואן (Roanne), עיר קטנה שבעמק הרון, שכלכלתה מבוססת על טקסטיל. הם הקימו את מסעדתם במה שהיה "קפה דה לה גאר" (בית הקפה של תחנת הרכבת), והם קראו לו "הוטל מודרן". מארי בישלה ובעלה הגיש את האוכל והופקד על מרתף היין.
האחים ז'אן ופייר טרואגרו

ז'אן נולד בשנת 1926 בשאלון-סור-סאון ונפטר בשנת 1983 ברואן. פייר נולד בשנת 1928 בשאלון-סור-סאון. היו בניו של ז'אן-בפטיסט טרואגרו שהיה. האחים יצאו להתלמד בבישול ב-1942, הם התלמדו בלוקה קארטון, במקסים ובמלון קריון שבפריז ובאלכסנדר דימן שבסולייה, ולאחר מכן במסעדת לה פיראמיד אצל פרנאן פואן בויין. ב-1954 אביהם קרא להם לחזור והם שבו לפונדק המשפחתי ולקחו את המושכות, הם לוו בחשש רב כסף מבנק מקומי לצורך שיפוץ מטבחם. במסעדה עבדו יחדיו. ז'אן היה אחראי על מצלה הבשרים והרטבים ואילו פייר על האוכל הקר. הם יצרו מתכונים במשותף. ב-1955 קיבלו כוכב במדריך מישלן, ב-1965 קיבלו שני כוכבים וב-15 במרץ 1968 קיבלו שלושה כוכבים במדריך מישלן - התואר הרם ביותר בעולם הגסטרונומיה בצרפת (בזמן ההוא עדיין היה בר במסעדה אליו באו מקומיים לשתות פסטיס, במסעדה עבדו אז עשרה בני משפחת טרואגרו ובנוסף להם עוד שבעה שוליות טבחים), המסעדה שומרת עד היום (2011) על ניקוד זה, זמן ארוך יותר מכל מסעדה אחרת כיום, פרט לפול בוקיז ולאוברז' דה ל'איל. בסמוך למסעדה הם בנו מלון בוטיק ששייך לרשת הרלה א שאטו. אביהם ז'אן בפטיסט מת באופן פואטי בשנת 1974, התמוטט מעל שולחן ארוחת הערב בהחזיקו כוס יין בידו. ז'אן טרואגרו מת בפתאומיות ב-1983 על מגרש הטניס.
נחשבים בין שלושת האבות של הנובל קוויזין, ביחד עם אלן סנדרנס ומישל גראר.
תבשיליהם נשענים על מטעמי איכרים פשוטים שעברו מדור לדור כדוגמת: יונה בציפורן שום אפויה עם עורה, טרין פואה גרה, שבלולים מטוגנים במחבת עם חמאה ירוקה וצלחת של האם כפרי מעושן. אך הם גם לקחו מתכוני משפחה והביאום לכלל שלמות כמו תבשילם הידוע ביותר שנותר עד היום בתפריט: מוזאיקה של ירקות ממולאים בפטריות כמהין. וכתיתת אילתית בתחמיץ, הם חתכו את האילתית בצורת אסקאלופ, הוסיפו לה רוטב שהכינו משמנת, מיץ לימון וחמציצים.
פייר התמחה בבשר, בעוד שמומחיותו של ז'אן הייתה יין. ביחד הם יצרו מנות כמו: צלע בקר במח העצמות של הבקר מלווים בגראטין של תפוחי אדמה, דג טורבו שלוק ברוטב קוויאר, סקאלופ עם חמאה, סלט מכבד ברווז מפוטם (פואה גרה) לובסטר ופטריות כמהין, ואחורי ברווז עם פטריות סנט ג'ורג'.
בין תלמידיהם הבולטים רבים מגדולי השפים של צרפת: גי סאבואה,
ברנאר לואזו (התאבד ב-2003), ז'אן מישל לורן - שלושתם בעלי שלושה כוכבים במישלן, רולאן מאזר - שני כוכבים במישלן, ז'אן ראמה, ברנאר שירנה וקלוד פרואדין.
מישל טרואגרו

כיום ירש אותם מישל טרואגרו בנו של פייר, שמבשל ומנהל את המסעדה ביחד עם אשתו מארי-פייר. מישל נולד ב-2 באפריל 1958 ברואן. למד בבית ספר למלונאות בגרנובל בין השנים 1974 ל-1982, שם הוא הכיר את אשתו מארי-פייר בגיל שש עשרה. התלמד אצל אלן שאפל במיונה, אצל רוז'ה ורז'ה במולן דה מוז'ן, אצל פרדי ז'ירארדה בקריסייה ליד לוזאן, במסעדת טיוואן שבפריז, בקום שה סואה אצל פייר וינאנט, במלון קונאט בלונדון ואצל מישל גראר באז'ני לה בן, שהשפיע עליו יותר מכל. הוא גם עבד ביפן, תאילנד, ברזיל, לונדון וירושלים, לפני ששב למטבח המשפחתי. הוא שב לרואן ב-1982 ועבד עם אביו ודודו. נשוי למארי-פייר. מאז 1995 הוא היוצר במטבח, כשאביו מסייע לו. מופקד על מרתף היין ומבשל במקומות שונים בעולם. מישל השאיר בתפריט את המתכונים הקלאסיים והוסיף מתכונים מודרניים משלו, עם השפעות מכל העולם.
אחיו של מישל, קלוד מבוגר, ממנו בשנתיים. קלוד שב לרואן ב-1976 ויצא למסע עבודה מסביב לעולם, כשעבד בריו דה ז'ניירו פגש בחורה ברזילאית אותה נשא לאישה ופתח שם את מסעדת טרואגרו. בשנות התשעים חזר לרואן, עבד שנה עם מישל במסעדת טרואגרו, ואז שב עם אשתו לריו.
מטבחו של מישל מושפע מהבישול היפני, שם בישל אביו במסעדת מקסים בטוקיו ומסבתו מצד אימו האיטלקייה, הוא התחנך אצל אליס ווטרס בעלת שה פניס בקליפורניה והושפע מהמטבח הצרפתי אמריקאי. מטבחו מתאפיין בבישול פיוז'ן, תבשיל ההיכר שהוא פיתח הוא דג בס שלוק עם אורז קושיקארי והוא עיצב את מסעדתו בלאקה יפנית ובחפצי אומנות מודרנית. הוא מפקח על מטבח בן עשרים ושניים טבחים. מישל מרבה לבלות עם אומנים, ציירים, פסלים וארכיטקטים וללמוד מהם. ב-2001 פתח מסעדה במוסקבה וכן חנך מסעדה בטוקיו שביפן ומייעץ לטייבל דו לנקסטר בפריז. הוא פתח מסעדה כפרית, לה קולין די קולומביה, ביחד עם אשתו מארי-פייר באיגראנד.
בין תלמידיו הבולטים אנדרה צ'אנג ממסעדת ג'אן פאר אנדרה בסינגפור.
מרתף היין מבוסס בעיקר על יינות בורגוניה (הביא הסבא ב-1930). בו גם יינות משאר אזורי צרפת וגם מרחבי תבל. הוא זכה לפרס מהויין ספקטייטור. במסעדה גם ארון סיגרים גדול.
ב-2003 נבחר מישל כשף השנה של מדריך הגומיו. המסעדה מחזיקה כיום (2010) בניקוד המקסימלי של תשע עשרה נקודות במדריך הגו מיו ונכללת במדריך ה"השולחנות הגדולים בעולם" כאחת מבין מאה ארבעים וארבע המסעדות הטובות בעולם. 

היא מדורגת כיום (2011) במקום ה-44 מבין 50 המסעדות הטובות בעולם בסקר השנתי של המגזין רסטורנט.

דורגה בשנת 2010 במקום ה-44,

בשנת 2008 דורגה במקום ה-25.

בשנת 2007 דורגה גם כן במקום ה-25.

בשנת 2006 דורגה במקום ה-24.

בשנת 2004 דורגה במקום ה-39.
ספריהם

Les Meilleures Recettes familales des Troisgros by Michel Troisgros and Pierre Troisgros. Paris: Flammarion, September 2002.
Cuisine de Famille. Pierre et Michel Troisgros. Paris, Flammarion, June 1999
Les Petits Plats des Troisgros. Michel Pierre et Troisgros Robert Laffont Publisher, October 1996.
Renoir's Table by Jean-Michel Charbonnier. Jean Bernard Naudin, and Pierre Troisgros, Chrysalis Books, August 1994.
The Nouvelle Cuisine of Jean and Pierre Troisgros. by Jean Troisgros, Pierre Troisgros and Caroline Conran, Pan Macmillan, 1990.
Larousse Traditional French Cookery. Pierre Troisgros and Cournonsky, Ebury Press, September 1989.
Pierre Troisgros sámuse: Toc--et Toque. Editions Menges, 1985
Cuisiniers a Roanne. Pierre Jean et Troisgros Troisgros. Robert Laffont publisher, March 1977.
הערות שוליים

↑  מסעדת טרואגרו במדריך השולחנות הגדולים בעולם
↑  טרואגרו במקום ה-44 בסקר 50 המסעדות הטובות בעולם לשנת 2011
↑  טרואגרו במקום ה-44 בסקר 50 המסעדות הטובות בעולם לשנת 2010
↑  טרואגרו במקום ה-25 בסקר 50 המסעדות הטובות בעולם לשנת 2008
↑  טרואגרו במקום ה-25 בסקר 50 המסעדות הטובות בעולם לשנת 2007
↑  טרואגרו במקום ה-24 בסקר 50 המסעדות הטובות בעולם לשנת 2006
↑  טרואגרו במקום ה-39 בסקר 50 המסעדות הטובות בעולם לשנת 2004
פייר טרואגרו
מישל טרואגרו
מבנה כדור הארץ

תרשים של מבנה כדור הארץ
פירוט לחלקים השונים במבנה כדור הארץ:

(1) קרום יבשתי

(2) קרום אוקייני

(3) לוח טקטוני שוקע

(4) המעטפת העליונה

(5) הרי געש

(6) המעטפת התחתונה

(7) תימרת מעטפת

(8) גלעין חיצוני

(9) גלעין פנימי

(10) זרם ערבול

(11) ליתוספירה

(12) אסתנוספירה

(13) תחום אי הרציפות וייכרט-גוטנברג

(14) תחום אי הרציפות מוהורוביצ'יץ'

(?) גלעין עמוק
מבנה כדור הארץ הוא המבנה הגאולוגי והאטמוספירי של כדור הארץ.
מסת כדור הארץ

הכוח המופעל על ידי כוח הכבידה של כדור הארץ יכול לשמש לחישוב המסה של כדור הארץ. המסה של כדור הארץ היא 6 x 1024 קילוגרמים.
הרדיוס של כדור הארץ, כלומר המרחק מפני האדמה ועד למרכז הכדור, הוא כ-6,370 ק"מ.
צורת כדור הארץ

צורת כדור הארץ היא של ספרואיד אובלי עם קוטר ממוצע של כ-12,742 קילומטרים. האזור ברחבי כדור הארץ בו פני הקרקע הם הגבוהים ביותר הם באזור הר האוורסט (8,850 מ' מעל פני הים) והאזור ברחבי כדור הארץ בו פני הקרקע הם הנמוכים ביותר הם באזור תעלת מריאנה (10,911 מטרים מתחת לפני הים).
מכיוון שכדור הארץ אינו כדור מושלם, אלא פחוס במקצת, ופני השטח הקרובים לקו המשווה, רחוקים יותר מהמרכז מאשר פני השטח הקרובים יותר לקטבים, אף על פי שהר האוורסט הוא ההר הגבוה ביותר בעולם מבחינת גובהו (8,850 מטרים מעל פני הים), הנקודה הרחוקה ביותר ממרכז כדור הארץ היא למעשה הר הגעש הרדום צ'ימבורסו שבאקוודור (6,268 מטרים מעל פני הים).
מסת כדור הארץ היא 5980 יוטאגרמים (5.98 x 1024 קילוגרמים).
המבנה

הפנים של כדור הארץ, בדומה לכוכבי הלכת האחרים, מחולק למספר שכבות עם הרכבים כימיקליים שונים. לכדור הארץ יש קרום חיצוני מוצק וסיליקטי, מעטפת צמיגית במיוחד, ליבה חיצונית נוזלית אשר הרבה פחות צמיגה מאשר המעטפת, וליבה פנימית מוצקה.
כדור הארץ בנוי מחמישה חלקים:
מעת לעת חומרים חדשים מוצאים את הדרך מתוך כדור הארץ אל פני השטח דרך הרי הגעש והסדקים ברצפת האוקיינוס (ראו התפשטות קרקעית הים). רבים מהסלעים שנמצאים כיום בקרום כדור הארץ נוצרו במהלך 100 מיליון השנים האחרונות. עם זאת, גרגרי המינרלים על פני כדור הארץ נוצרו לכל הפחות לפני 4.4 מיליארד שנים - מה שמעיד על כך שלכדור הארץ היה קרום מוצק במשך זמן כה רב.
השכבות הגאולוגיות המרכיבות את כדור הארץ נמצאות בעומקים המצוינים בטבלה שלהלן:
| עומק | שכבה |
| --- | --- |
קילומטרים: ליתוספירה (משתנה בין 5 ו-200 קילומטרים)
0–35 קילומטרים: … הקרום (משתנה בין 5 ו-70 קילומטרים)
60–210 קילומטרים: אסתנוספרה
35–60 קילומטרים: … החלק העליון של מעטפת כדור הארץ
35–2,890 קילומטרים: מעטפת כדור הארץ
210-270 קילומטרים: … המעטפת העליונה
660–2,890 קילומטרים: … המעטפת התחתונה
2,890–5,150 קילומטרים: הגלעין החיצוני
5,150–6,360 קילומטרים: הגלעין הפנימי
המבנה > קרום כדור הארץ

הקרום הוא הקליפה המוצקה החיצונית ביותר של כדור הארץ. הקרום נבדל מהמעטפת של כדור הארץ בהרכב הכימי שלו. הקרום של כדור הארץ נוצר במקור מהתגבשות של סלעים מותכים, ולאורך השנים השתנה בתהליכים של שחיקה, כתוצאה מפעילות וולקנית, וכו'.
בעוד שלרוב כוכבי לכת יש קרום אחיד למדי, לכדור הארץ לעומת זאת יש שני סוגי קרום - קרום יבשתי וקרום אוקייני. לשני סוגים אלה יש הרכבים כימיות שונים ותכונות פיזיקליות שונות, והם נוצרו בתהליכים גאולוגיים שונים. העומק של קרום כדור הארץ נע בין 5 ל-70 קילומטרים. החלקים הכי דקים של הקרום נמצאים באוקיינוס.
המבנה > גלעין כדור הארץ

גלעין כדור הארץ הוא החומר הנמצא במרכז כדור הארץ, 2,900 - 3,400 ק"מ מתחת לפני השטח. קוטר הגלעין הוא כמחצית מקוטר כדור הארץ, ומשקלו 32.4% ממשקל כדור הארץ.
במרכז הגלעין מגיעה הטמפרטורה ליותר מ-6,000 מעלות צלזיוס. מקור החום הוא כתוצאה מכוח הכבידה שיוצר לחץ רב והופך לאנרגיית חום.
מניתוח המהירות של גלים סייסמיים בגלעין עולה, שקיים תחום אי רציפות נוסף בתוך הגלעין בעומק של כ-5,100 ק"מ מתחת לפני השטח. תחום זה מבדיל בין גלעין פנימי מוצק, לבין גלעין חיצוני נוזלי. משקל הגלעין הפנימי הוא 1.7% ממשקל כדור הארץ. משקל הגלעין החיצוני, לעומת זאת, הוא 30.7% מכלל משקל כדור הארץ. הגלעין הפנימי נשאר מוצק על אף הטמפרטורה הגבוהה (למעלה מ-6,000 מעלות צלזיוס), הודות ללחץ העצום המופעל עליו אשר גורם לו לחצות את גבול ההתכה (שעומד שם על 4,300 מעלות בגלל תנאי הלחץ).
המבנה > מעטפת כדור הארץ

מעטפת כדור הארץ היא השכבה האמצעית המרכיבה את כדור הארץ. מעל שכבה זו נמצאת שכבת הקרום, כשביניהם מפריד תחום אי הרציפות מוהו. מתחת שכבת המעטפת נמצא הגלעין שבמרכז כדור הארץ כשביניהם מפריד תחום אי הרציפות ווייכרט-גוטנברג.
מסת מעטפת כדור הארץ היא ‎4.01×1024‎ ק"ג, ומהווה 67% ממסת כדור הארץ. העובי של מעטפת כדור הארץ הוא 2,900 קילומטרים.
ראו גם

כדור הארץ
גאולוגיה
הערות שוליים

↑  זרמי הערבול מופיעים בתרשים לצורך ההדגמה, ומצוירים במעטפת התחתונה בלבד; במציאות הזרימה היא דרך המעטפת כולה (העליונה והתחתונה).
↑  "2016 Selected Astronomical Constants" in The Astronomical Almanac Online, USNO–UKHO, ME = 5·9722×1024 kg ± 6×1020 kg
| --- | --- |
בקרת זהויות :  NLI: 987007567856705171  LCCN: sh85040436  LNB: 000143157
אליפות העולם בשיט

| --- | --- |
לוגו של אליפות העולם בשיט המופעלת על ידי world sailing
לוגו של אליפות העולם בשיט המופעלת על ידי world sailing
 ענף:  שיט
 תאריך ייסוד:  1998
 ארגון מפעיל:  world sailing
 מדינה מארחת:  ספרד ספרד  פורטוגל פורטוגל  אוסטרליה אוסטרליה  דנמרק דנמרק  הולנד הולנד
 יבשת:  אירופה, אוסטרליה
 שמות קודמים:  ISAF
 זוכה:  הולנד הולנד
 הכי הרבה זכיות:  בריטניה בריטניה
 sailing.org
 
אליפות העולם בשיט (לשעבר אליפות העולם בשייט של ISAF), מאורגנת על ידי World Sailing (לשעבר ISAF), ונערכת כל ארבע שנים מאז 2003.
היסטוריה

בשנת 1998 נערכה אליפות העולם בשייט של ISAF בדובאי. אליפות העולם בשייט הבאה נערכה בקדיס ב-2003, ואחריה בקשקאיש ב-2007 ופרת' ב-2011.
בשנת 2014 אירחה סנטנדר את אליפות העולם הרביעית, שמשכה אליה יותר מ-1,100 מתחרים. כמחצית מהמתחרים קבלו את ה"קווטות" להשתתף בענף השייט באולימפיאדת ריו דה ז'ניירו (2016).
ערים ומדינות מארחות

| שנה | העיר המארחת | המדינה המארחת | תאריכי תחרויות | מספר התחרויות | מספר הספורטאים | מספר המדינות המשתתפות | הערות |
| --- | --- | --- | --- | --- | --- | --- | --- |
| 2003 | קדיס | ספרד ספרד | 24-11 בספטמבר | 11 | 1,450 | 71 |  |
| 2007 | קשקאיש | פורטוגל פורטוגל | 28 ביוני - 13 ביולי | 11 | 1,350 | 76 |  |
| 2011 | פרת' | אוסטרליה אוסטרליה | 18-3 בספטמבר | 10 | 789 | 76 |  |
| 2014 | סנטנדר | ספרד ספרד | 21-8 בספטמבר | 10 | 1,250 | 83 |  |
| 2018 | אורהוס | דנמרק דנמרק | 30 ביולי - 12 באוגוסט | 12 |  |  |  |
| 2023 | האג | הולנד הולנד | 20-10 באוגוסט |  |  |  |  |
ציוד

| סוג התחרות | דגם | מין המתחרים | השנים | השנים | השנים | השנים | השנים | השנים |
| --- | --- | --- | --- | --- | --- | --- | --- | --- |
|  |  |  | 03 | 07 | 11 | 14 | 18 | 22 |
| סירות לאדם אחד | יורופ | נ | ● |  |  |  |  |  |
| סירות לאדם אחד | פין | ז | ● |  | ● | ● | ● |  |
| סירות לאדם אחד | פין | פ |  | ● |  |  |  |  |
| סירות לאדם אחד | לייזר | ז |  | ● | ● | ● | ● | ● |
| סירות לאדם אחד | לייזר | פ | ● |  |  |  |  |  |
| סירות לאדם אחד | לייזר רדיאל | נ |  | ● | ● | ● | ● | ● |
| סירות לשני בני אדם | 470 | ז | ● | ● | ● | ● | ● |  |
| סירות לשני בני אדם | 470 | נ | ● | ● | ● | ● | ● |  |
| סירות לשני בני אדם | 470 | מע |  |  |  |  |  | ● |
| סירות לשני בני אדם | 49er | ז |  |  | ● | ● | ● | ● |
| סירות לשני בני אדם | 49er | פ | ● | ● |  |  |  |  |
| סירות לשני בני אדם | 49er | נ |  |  |  | ● | ● | ● |
| סירות קיל | סטאר | ז | ● | ● | ● |  |  |  |
| סירות קיל | Yngling | נ | ● | ● |  |  |  |  |
| רב גוף | Nacra 17 | מע |  |  |  | ● | ● | ● |
| רב גוף | טורנדו | פ | ● | ● |  |  |  |  |
| לוחות Boards | Formula Kite | ז |  |  |  |  | הד | ● |
| לוחות Boards | Formula Kite | נ |  |  |  |  | הד | ● |
| לוחות Boards | מיסטרל | ז | ● |  |  |  |  |  |
| לוחות Boards | מיסטרל | נ | ● |  |  |  |  |  |
| לוחות Boards | ניל פרייד RS:X | ז |  | ● | ● | ● | ● |  |
| לוחות Boards | ניל פרייד RS:X | נ |  | ● | ● | ● | ● |  |
| לוחות Boards | IQFOiL | ז |  |  |  |  |  | ● |
| לוחות Boards | IQFOiL | נ |  |  |  |  |  | ● |
| מרוץ התאמה | אליוט 6 מטר | נ |  |  | ● |  |  |  |
| סך הכל | סך הכל | סך הכל | 11 | 11 | 10 | 10 | 12 | 10 |
באור סימנים בטבלה: ז = גברים; נ=נשים; פ=פתוח; מע=מעורב; הד=הדגמה
טבלת המדליות בכל הזמנים

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכל |
| 1 | הולנד הולנד | 8 | 6 | 2 | 16 |
| 2 | אוסטרליה אוסטרליה | 7 | 4 | 5 | 16 |
| 3 | בריטניה בריטניה | 6 | 5 | 12 | 23 |
| 4 | צרפת צרפת | 6 | 5 | 6 | 17 |
| 5 | ברזיל ברזיל | 4 | 1 | 0 | 5 |
| 6 | ספרד ספרד | 3 | 3 | 3 | 9 |
| 7 | ארצות הברית ארצות הברית | 3 | 1 | 3 | 7 |
| 8 | פולין פולין | 2 | 4 | 0 | 6 |
| 9 | ישראל ישראל | 2 | 0 | 4 | 6 |
| 10 | איטליה איטליה | 2 | 0 | 1 | 3 |
| 11 | ניו זילנד ניו זילנד | 1 | 5 | 2 | 8 |
| 12 | בלגיה בלגיה | 1 | 2 | 1 | 4 |
| 13 | קרואטיה קרואטיה | 1 | 2 | 1 | 4 |
| 14 | אוסטריה אוסטריה | 1 | 2 | 0 | 3 |
| 15 | יוון יוון | 1 | 1 | 1 | 3 |
| 16 | יפן יפן | 1 | 1 | 0 | 2 |
| 16 | נורווגיה נורווגיה | 1 | 1 | 0 | 2 |
| 18 | בלרוס בלרוס | 1 | 0 | 0 | 1 |
| 18 | קפריסין קפריסין | 1 | 0 | 0 | 1 |
| 18 | הונגריה הונגריה | 1 | 0 | 0 | 1 |
| 18 | פורטוגל פורטוגל | 1 | 0 | 0 | 1 |
| 22 | שוודיה שוודיה | 0 | 3 | 0 | 3 |
| 23 | דנמרק דנמרק | 0 | 2 | 3 | 5 |
| 23 | גרמניה גרמניה | 0 | 2 | 3 | 5 |
| 25 | פינלנד פינלנד | 0 | 2 | 0 | 2 |
| 26 | ארגנטינה ארגנטינה | 0 | 1 | 2 | 3 |
| 27 | רוסיה רוסיה | 0 | 1 | 1 | 2 |
| 28 | הרפובליקה העממית של סין הרפובליקה העממית של סין | 0 | 0 | 1 | 1 |
| 28 | אסטוניה אסטוניה | 0 | 0 | 1 | 1 |
| 28 | סלובקיה סלובקיה | 0 | 0 | 1 | 1 |
| 28 | אוקראינה אוקראינה | 0 | 0 | 1 | 1 |
| סך הכל (31 מדינות) | סך הכל (31 מדינות) | 54 | 54 | 54 | 162 |
ראו גם

שייט באולימפיאדת הקיץ
אליפות אירופה בשיט
הערות שוליים

1 2  World Sailing - History, World Sailing (באנגלית)
↑  Star Class | History, starclass.org
↑  ISAF : ISAF Sailing World Championships 2003, web.archive.org, ‏2012-04-25
↑  Perth 2011 ISAF Sailing World Championships - Plavsic wins RS-X race, www.sail-world.com
↑  "2014 ISAF Sailing World Championships". Sailing Today (באנגלית בריטית). 2013-07-17. ISSN 0307-1235. נבדק ב-2023-08-26.
↑  Homepage, World Sailing Championships, ‏2018-08-12 (באנגלית)
↑  Allianz Sailing World Championships, The Hague 2023 - Home, Allianz Sailing World Championships, The Hague 2023
דוד חלפון

| --- | --- |
אין תמונה חופשית
 לידה:  1951 אור יהודה, ישראל
 פטירה:  25 במרץ 2024 (בגיל 73 בערך)
 מוקד פעילות:  ישראל 
 עיסוק:  פזמונאי, מתרגם
 סוגה:  רוק מזרחי, זמר עברי
 שפה מועדפת:  עברית 
 
דוד חלפון (1951 – 25 במרץ 2024) היה פזמונאי ומשורר ישראלי.
ביוגרפיה

חלפון נולד וגדל באור יהודה, למשפחה בת 5 ילדים. לאחר סיום הלימודים בבית-ספר היסודי עבד כפחח-רכב וכלוטש יהלומים .
קריירה

חלפון פרסם בגיל 14 בעלון המועדון העירוני את שירו הראשון "יום נאה בזיו מלא", ובגיל 16 כתב את השיר "אשליות".
בסוף שנות ה-70 יזם את שיתוף הפעולה בין שימי תבורי לבין עוזי חיטמן, לאחר ששמע את תבורי שר בחתונה את שירו "אשליות" שכתב ביחד עם ניסים סרוסי.
לאורך השנים כתב שירים לאמנים רבים ביניהם: איתן מסורי, מייק שרון, אבנר גדסי, חיים משה, אתי לוי, צביקה פיק, פנינה רוזנבלום, חן מאושר, שריף, רינת בר, שרית חדד, תמיר גל, איציק קלה, אייל גולן, ניסים סרוסי, גבי שושן, שלומי שבת ועוד.
בין להיטיו: "אשליות", "עינייך מספרות", "אלוהים נתן לך במתנה", ציפור חופשייה, "אישה בונה אישה הורסת" ועוד.
בשנת 2003 ביצעו חני פירסטנברג ואיתי טיראן את שיר הנושא של סדרת הטלוויזיה "הבורגנים", "אלוהים נתן לך במתנה" של חלפון ואיתן מסורי.
פרסים והוקרה

2013, אות האומן והיוצר של אור יהודה
2018, פרס כפורץ דרך וכמי ששם את אור יהודה על המפה דרך שיריו
2023, אות יקיר העיר אור יהודה
חיים אישיים

חלפון התגורר באור יהודה. נפטר ב-25 במרץ 2024.
שיריו

אולי את תגידי לי – לחן: אביחי מליחי
אחים בדם – לחן: תומר חן
אישה בונה אישה הורסת ביחד עם סמדר שיר – לחן: אבנר גדסי
אלוהים נתן לך במתנה – לחן וביצוע: איתן מסורי (1979). חידושים: איתי טיראן וחני פירסטנברג, יעקב שוואקי
אם רק תאמין – לחן וביצוע: איתן מסורי (1979)
אני עוזב אותך – לחן: אביחי מליחי
אשליות – לחן וביצוע: ניסים סרוסי. השיר נכלל באלבום הבכורה של סרוסי "מצעד הפזמונים של ניסים סרוסי" משנת 1973. השיר חודש בשנת 1998 על ידי רמי פורטיס ושלומי ברכה
השיר הזה – לחן: תומר חן
כמו תפילה זכה – לחן: מלי קוממי
לא מוותר – לחן: תומר חן
להיות אמא – לחן: שיראל מלמד, ביצוע: שרית חדד
מאומה לא משתנה – לחן: איתן מסורי
מחרוזת אדון עולם – לחן: עוזי חיטמן, איתן מסורי ואביהו מדינה
נשמה טובה – לחן: תומר חן
עולם פראי – לחן: אביחי מליחי
עייף מהחיים – לחן: יורם חיימוב
עיניך מספרות – לחן: אביחי מליחי, ביצוע: אייל גולן
ציפור חופשיה – לחן: ארנון אלמסי, ביצוע: שרית חדד
שומע את קולך – לחן: ארנון אלמסי
שימרי על עצמך – לחן: שלומי שבת, ביצוע: חיים משה
שלום לך לבנון – לחן: מלי קוממי
הערות שוליים

1 2  יעקב בר-און, ‏הרחק מהזוהר הפריזאי ולא כגיבור "אשליות": פרידה מדוד חלפון, באתר מעריב אונליין, 26 במרץ 2024
↑   דוד חלפון - טקס חלוקת אות האומן והיוצר 2013, סרטון  באתר יוטיוב (אורך: 9:43)
↑  הפזמונאי הישראלי נפטר בגיל 73: "היה אומן בנשמתו, יחסר מאוד", באתר אייס, 25 במרץ 2024
| --- | --- |
בקרת זהויות :  NLI: 987007499223805171  VIAF: 308278944   WorldCat (עם VIAF): 308278944
הפצצת ברצלונה

הפצצת ברצלונה הייתה סדרה של תקיפות אוויריות שבוצעו על ידי איטליה הפשיסטית וגרמניה הנאצית, עקב תמיכה בצבא המורדים הלאומיים בהנהגת פרנסיסקו פרנקו. התקיפות התרחשו במהלך מלחמת האזרחים בספרד, בין 16 ל-18 במרץ 1938. כ-1,300 בני אדם נהרגו ולפחות 2,000 נפצעו. התקיפות נחשבות להפצצת השטיח האווירי הראשונה בהיסטוריה.